Document ID: 32015D0173

POLIITTISTEN JA TURVALLISUUSASIOIDEN KOMITEAN PÄÄTÖS, (YUTP) 2015/173
annettu 3 päivänä helmikuuta 2015,
EU:n operaation komentajan nimittämisestä Somalian turvallisuusjoukkojen kouluttamiseen osallistumista koskevaa Euroopan unionin sotilasoperaatiota (EUTM Somalia) varten ja päätöksen EUTM Somalia/1/2013 kumoamisesta (EUTM Somalia/1/2015)
POLIITTISTEN JA TURVALLISUUSASIOIDEN KOMITEA, joka
ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
ottaa huomioon Somalian turvallisuusjoukkojen kouluttamiseen osallistumista koskevasta Euroopan unionin sotilasoperaatiosta 15 päivänä helmikuuta 2010 annetun neuvoston päätöksen 2010/96/YUTP (1) ja erityisesti sen 5 artiklan,
sekä katsoo seuraavaa:
(1)
Päätöksen 2010/96/YUTP 5 artiklan 1 kohdan nojalla neuvosto valtuutti poliittisten ja turvallisuusasioiden komitean tekemään Euroopan unionista tehdyn sopimuksen 38 artiklan mukaisesti EUTM Somalian poliittista valvontaa ja strategista johtoa koskevat asiaankuuluvat päätökset, mukaan lukien päätökset EU:n operaation komentajan nimittämisestä.
(2)
Poliittisten ja turvallisuusasioiden komitea hyväksyi 17 päivänä joulukuuta 2013 päätöksen EUTM Somalia/1/2013 (2) prikaatikenraali Massimo MINGIARDIn nimittämisestä EU:n operaation komentajaksi EUTM Somaliaa varten.
(3)
Italia ehdotti 18 päivänä joulukuuta 2014, että prikaatikenraali Antonio MAGGI nimitettäisiin uudeksi EU:n operaation komentajaksi EUTM Somaliaa varten prikaatikenraali Massimo MINGIARDIn seuraajaksi.
(4)
Euroopan unionin sotilaskomitea suositti 8 päivänä tammikuuta 2015, että poliittisten ja turvallisuusasioiden komitea nimittää prikaatikenraali Antonio MAGGIn uudeksi EU:n operaation komentajaksi EUTM Somaliaa varten prikaatikenraali Massimo MINGIARDIn seuraajaksi.
(5)
Päätös EUTM Somalia/1/2013 olisi kumottava.
(6)
Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Näin ollen Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan,
ON HYVÄKSYNYT TÄMÄN PÄÄTÖKSEN:
1 artikla
Nimitetään prikaatikenraali Antonio MAGGI EU:n operaation komentajaksi Somalian turvallisuusjoukkojen kouluttamiseen osallistumista koskevaa Euroopan unionin sotilasoperaatiota (EUTM Somalia) varten 8 päivästä maaliskuuta 2015 alkaen.
2 artikla
Kumotaan päätös EUTM Somalia/1/2013.
3 artikla
Tämä päätös tulee voimaan 8 päivänä maaliskuuta 2015.
Tehty Brysselissä 3 päivänä helmikuuta 2015.

Labels: 18
15
5